Soċjetà Filarmonika La Stella Gudja Wieħed mill-ħafna kwadri sbieħ li ħallilna bħala wirt artistiku nazzjonali l-artist ċelebri Giuseppe Cali nsibuh fil-mużew tal-knisja tas-Salib Imqaddes fil-Floriana li hija mmexxija mill-patrijiet Capuċċini. Dan huwa xogħol ovali li fih naraw lill-Madonna bil-wieqfa fuq tron qegħda tagħti l-kuruna tar-Rużarju lil San Duminku filwaqt li l-Bambin Ġesu li qiegħed f'idejn x-xellugija tal-Madonna qiegħed jagħti l-Kuruna tar-Rużarju lil Santa Monica. Kemm lil San Duminku kifukoll lil Santa Monica narawhom għarkupptejhom fuq waħda mit-tarġiet tat-tron li qegħda fuqu l-Madonna bil-Bambin. Partikolarita ta' din ix-xena hija li għalkemm lill-Madonna l-artist pinġieha fuq tron, huwa għażel li din għandha tkun bil- . wieqfa u mhux bil-qegħda. Dan ix-xogħol jurina li kien burdata kemmxejn mgħaġġla -artist meta għamel dan ix- xogħol. Ħafna jafu bil-fatt li — Giuseppe Cali kien artist li jgħaġġel sew fuq ix-xogħol tiegħu, iżda meta kien ikun fl- aħjar burdata tiegħu huwa kien jidħol fid-dettal ta' dak li jkun qiegħed ipinġi. Ħaġa li f'dan ix- xogħol ma tantx għamel. Hawnhekk minflokk id-dettalji fini ta' bizzila fl-ilbies u fl-uċuh Festa Madonna tar-Rużarju 2009 223 Soċjetà Filarmonika La Stella Gudja tal-persunaġġi li pinġa fil-kwadru, huwa għafas xi ftit fuq il- spanneġġi tal- ħwejjeġ u fil-kuluri wżati għall-isfond tax-xena. Dawn kienu l-fatturi kemmxejn strambi ta' dan l-artist. Kultant kont tarah jidħol fid-dettal ta' dak li jkun qiegħed jippreżenta permezz tal-pniezel tiegħu, biex imbagħad meta kien ifettilu, kien jagħżel li juri l-kapaċitajiet tiegħu xorta waħda fi kwadri sbieħ, iżda mingħajr ma joqgħod ipinġi wisq irqaqat. Forsi għal din ir-raġuni Cali huwa meqjus bħala ġenju nazzjonali f'dan ix- xogħol. Cali kien artist imfittex ħafna għax-xogħolijiet tiegħu u bosta drabi kien ikollu jeħodha f'kompetizzjoni ħarxa ma artisti barranin li kienu jinġiebu biex jesegwixxu x-xogħol tagħhom f'pajjiżna. Il-lum li dawn il-kwadri u xogħolijiet oħrajn ta' Cali għadda xi ftit taż-żmien sew minn fuqhom nistgħu ngħidu li qegħdin jiġu ferjn aktar apprezzati minn meta kienu għadhom kemm saru, tant li fejn hemm il-firma tiegħu qegħdin isiru xogħolijiet kbar ta' restawr u tindif fuqhom biex b'hekk dan il-patrimonju imprezzabbli li ħallilna dan l-artist nkunu nistgħu ngħadduh f'kundizzjoni tajba lil dawk li jiġu warajna. Il-Festa t-Tajba lil Kulħadd. Festa Madonna tar-Rużarju 2009 225